Γνωμοδότηση της Επιτροπής των Περιφερειών για:

- «την πρόταση Κανονισμού του Συμβουλίου για την ΚΟΑ στον τομέα των οπωροκηπευτικών», και - «την πρόταση Κανονισμού (EK) του Συμβουλίου για την κοινή οργάνωση αγοράς στον τομέα των μεταποιημένων προϊόντων με βάση τα οπωροκηπευτικά»

(96/C 129/05)

Στις 19 Απριλίου 1995, η Επιτροπή των Περιφερειών αποφάσισε, σύμφωνα με το άρθρο 10, εδάφιο 1, του Εσωτερικού Κανονισμού, να καταρτίσει γνωμοδότηση πρωτοβουλίας σχετικά με τις ανωτέρω προτάσεις.

Οι σχετικές εργασίες ανατέθηκαν στην επιτροπή 2 «Χωροταξία της Υπαίθρου, Γεωργία, Θήρα, Αλιεία, Δάση, Θάλασσα και Ορεινές Περιοχές» (εισηγητής: ο κ. Joseph).

Κατά την 11η σύνοδο ολομέλειας της 17ης και 18ης Ιανουαρίου 1996 (συνεδρίαση της 18ης Ιανουαρίου 1996), η Επιτροπή των Περιφερειών υιοθέτησε τη γνωμοδότησή της.

Έχοντας υπόψη:

- την ανακοίνωση του Σεπτεμβρίου 1995 για την πρόταση σχεδίου κανονισμού για την κοινή οργάνωση αγοράς των νωπών οπωροκηπευτικών και των μεταποιημένων προϊόντων με βάση τα οπωροκηπευτικά,

- την ανακοίνωση της Επιτροπής του Ιουλίου 1994 (έγγρ. COM(94) 360 τελικό),

- τη γνώμη του Ευρωπαϊκού Κοινοβουλίου και τη γνωμοδότηση της ΟΚΕ του Ιανουαρίου 1995 (έγγρ. CES 54/95 - Α400/15/95),

- την ανακοίνωση της Επιτροπής για την ευρωμεσογειακή συνεργασία (έγγρ. COM(95) 72 τελικό),

- τα πορίσματα του Συμβουλίου που συνήλθε σε κοινή συνεδρίαση στις 20 Σεπτεμβρίου 1993,

η ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ υιοθετεί την ακόλουθη γνωμοδότηση:

Εκτιμώντας ότι οι στόχοι της Ευρωπαϊκής Ένωσης ενόψει της διεύρυνσής της εκφράζουν τις θεμελιώδεις δημοκρατικές αξίες και ότι η ΕΕ μπορεί και οφείλει να δώσει απαντήσεις στα αιτήματα των χωρών οι οποίες κείνται ανατολικά και δυτικά της Ένωσης 7

Εκτιμώντας ότι η ευρωπαϊκή οικοδόμηση κατέστη εφικτή χάρη στη συνεκτίμηση της γεωγραφικής, κοινωνικής, πολιτιστικής και οικονομικής ποικιλομορφίας και στο σεβασμό της ικανότητας των μελών της να επιτύχουν τους στόχους που έθεσαν 7

Εκτιμώντας ότι από το 1972, έτος θεσπίσεως του κανονισμού για την ΚΟΑ οπωροκηπευτικών, η ενίσχυση και η ανάπτυξη της Ένωσης κατέστη δυνατή με το σεβασμό και τη συνεκτίμηση των πολυάριθμων διαφορών και της αυξανόμενης ποικιλομορφίας 7

Εκτιμώντας ότι η τότε Κοινότητα μπόρεσε να εμπνευσθεί και να εφαρμόσει τομεακές και εγκάρσιες πολιτικές που τής προσέδωσαν σημαντική οικονομική ισχύ και επίσης εξασφάλισαν, σε συνδυασμό με τις εθνικές πολιτικές των μελών της, εξαιρετικό βιοτικό επίπεδο και βαθμό πολιτικής εξέλιξης 7

Εκτιμώντας ότι χάρη σ'αυτό, η σημερινή Ένωση, ενισχυμένη από τη Συνθήκη του Μάαστριχτ, έχει τη δυνατότητα να αντιμετωπίσει τις διεθνείς εξελίξεις, όχι μόνο για την ίδια και για τους πολίτες της αλλά και για να βοηθήσει τους γείτονές της να επιτύχουν καλύτερες συνθήκες διαβίωσης 7

Εκτιμώντας, συνεπώς, ότι κατά τις διαδοχικές φάσεις της διαδικασίας αυτής απαιτούνταν πάντοτε η μεγαλύτερη δυνατή συμφωνία ως προς τους στόχους και η δυνατότητα προσαρμογής των λύσεων που υιοθετούνταν για την επίτευξή τους 7 ότι υπό την έννοια αυτή, η μεταρρύθμιση της ΚΓΠ και η γεωργική πτυχή των συμφωνιών της ΓΣΔΕ αποτελούν στοιχεία προς τελειοποίηση ενός μεγαλύτερου μηχανισμού και όχι αυτοσκοπό 7 ότι σκόπιμο είναι να υπολογισθούν καλά τα ανταλλάγματα που θα δοθούν για τις άλλες πτυχές των ευρωπαϊκών πολιτικών 7 ότι η Επιτροπή των Περιφερειών της Ευρώπης μπορεί να συμβάλει επωφελώς στον εντοπισμό των αναγκών των ισορροπιών που πρέπει να επιτευχθούν, τόσο στο εσωτερικό επίπεδο όσο και στις εξωτερικές σχέσεις, χάρη στην εγγύτητά της προς τις οικονομικές, κοινωνικές και πολιτιστικές πραγματικότητες 7

Εκτιμώντας ότι, υπό το πρίσμα αυτό, η ίδρυση της μεγάλης ενιαίας αγοράς, ο ρόλος και η θέση της Ένωσης στην προσφάτως ιδρυθείσα Παγκόσμια Οργάνωση Εμπορίου, τα σχέδια συνεργασίας με τις χώρες της Ανατολής και του Νότου αποτελούν σημαντικά στάδια που δεν πρέπει να θεωρηθεί ότι απλώς και μόνον ολοκληρώθηκαν 7 ότι τα στάδια αυτά, στην αρχική ή προκαταρκτική τους φάση, ενέχουν προφανώς συνέπειες προς αξιολόγηση και ανάγκες προσαρμογής σε πολλά επίπεδα 7 ότι μία απλουστευτική προσέγγιση των θεμάτων αυτών θα υπονόμευε τη δυνατότητα συμμετοχής των πολιτών της Ένωσης στην πολιτική της 7

Εκτιμώντας, επίσης, ότι τα φαινόμενα καταστροφής του περιβάλλοντος που φτάνουν μέχρι την ερήμωσή του, μολονότι δεν γίνονται αντιληπτά με την ίδια ένταση από και σε όλες τις περιφέρειες της Ευρώπης, κρύβουν τεράστιους οικολογικούς, οικονομικούς και πολιτικούς κινδύνους, η σημασία των οποίων δεν έχει επαρκώς εκτιμηθεί 7 ότι στους κινδύνους αυτούς μπορεί να προστεθούν ακόμη οι συνέπειες της ευρωπαϊκής ολοκλήρωσης που δεν έχουν ακόμη εκτιμηθεί και εκφράζονται με τη βιομηχανική συγκέντρωση η οποία οφείλεται στην ενισχυμένη οικονομική ολοκλήρωση 7 ότι σκόπιμο, επομένως, είναι να τεθούν ερωτήματα σχετικά με τις δυνατότητες ένταξης στον ανταγωνισμό των περιοχών με διαφορετικά επίπεδα ανάπτυξης και με συνέπειες για κάθε μία από τις περιοχές αυτές 7

Εκτιμώντας ότι η διεθνοποίηση της οικονομίας έχει όλο και μεγαλύτερες επιπτώσεις στις επιχειρήσεις και στον τρόπο παραγωγής τους και ιδιαίτερα στις ΜΜΕ και τις ΜΜΒ 7 ότι ο τομέας των νωπών οπωροκηπευτικών και των μεταποιημένων προϊόντων υπέστη τις συνέπειες της κατάστασης αυτής με μεγαλύτερη σφοδρότητα, λόγω της μείωσης του κόστους της μεταφοράς και της επικοινωνίας 7 ότι οι τομείς που απασχολούν πολύ εργατικό δυναμικό για την παραγωγή καθώς και τη μεταποίηση, την αποθήκευση, την επεξεργασία και τις παρελκόμενες δραστηριότητες, διαφέρουν σημαντικότατα ως προς τον ανταγωνισμό λόγω του κοινωνικού κόστους, στο εσωτερικό της Ένωσης και ακόμη περισσότερο σε σχέση με τις τρίτες χώρες 7 ότι πέραν της ελεύθερης λειτουργίας της αγοράς, τίθεται για τις δημόσιες αρχές το πρόβλημα της χρηματοδότησης της κοινωνικής πολιτικής, για τους γεωργούς που αποσύρονται με την προοπτική εξευτελιστικών συντάξεων, και της πολιτικής διαρθρώσεων για παραγωγές που επηρεάζονται έντονα από το μικρό μέγεθος των εκμεταλλεύσεων 7

Εκτιμώντας ότι οι εν λόγω παραγωγές παρουσιάζουν έντονη συγκέντρωση σε περιοχές όπου οι εναλλακτικές λύσεις στον τομέα της γεωργικής διαφοροποίησης είναι μειωμένες 7 ότι πολλές από τις περιοχές αυτές πλήττονται βαρύτατα από την ανεργία και παρουσιάζουν εντεινόμενα φαινόμενα αστικής συγκέντρωσης με κόστος το οποίο θέτει ήδη σοβαρά προβλήματα στις αρχές 7 ότι σκόπιμο είναι στις επιβαρύνσεις αυτές να μην προστεθούν εκείνες που προκαλεί η εγκατάλειψη ολόκληρων εκτάσεων 7 ότι υπό την έννοια αυτή οι πολιτικές εκρίζωσης, οι οποίες στη μακροοικονομική κλίμακα εμφανίζονται ως βέβαιο μέσον ορθολογικής οργάνωσης και οικονομίας, στο επίπεδο των περιφερειών έχουν καταστροφικές συνέπειες για τις τοπικές οικονομίες λόγω του αντικτύπου στις χρήσεις γης, στον κοινωνικό και οικονομικό ιστό και ιδιαίτερα στις μικρές και μεσαίες επιχειρήσεις και τους συνεταιρισμούς παραγωγής, συλλογής, και μεταποίησης 7

Εκτιμώντας ότι υπό το φως αυτών των παρατηρήσεων, τα υπάρχοντα προγράμματα επιδότησης στο πλαίσιο των κανονισμών (ΕΟΚ) αριθ. 2078/92 (προγράμματα προστασίας του γεωργικού περιβάλλοντος), αριθ. 2079/92 (προ-συνταξιοδότηση), αριθ. 2080/92 (δασοφύτευση) θα πρέπει να διατηρηθούν και να εξασφαλιστούν οι δυνατότητες ενθάρρυνσης μέσω των διαρθρωτικών ταμείων για την ενίσχυση της οικονομικής και πολιτικής συνοχής. Τα διαρθρωτικά ταμεία και ο συναφής επιδιωκόμενος πολιτικός προσανατολισμός που προορίζονται για αυτές τις περιοχές με ξεχωριστά οικονομικά και κοινωνικά ελλείμματα, θα πρέπει επίσης να αποτελέσουν στο μέλλον το κύριο όργανο της κοινότητας για να εξασφαλίσουν μία θετική περιφερειακή οικονομική ανάπτυξη, για να ενισχύσουν το ενδογενές δυναμικό και για να αντιμετωπίσουν τα κοινωνικά προβλήματα 7

Εκτιμώντας ότι τα συμπεράσματα του Λευκού Βιβλίου του 1994 που παρουσίασε ο πρόεδρος Delors τονίζουν την ενίσχυση της οικονομικής και κοινωνικής συνοχής της Ένωσης 7 ότι η ενίσχυση αυτή δεν νοείται χωρίς τη διατήρηση των εδαφικών ισορροπιών στην κλίμακα των Περιφερειών 7

1. Η Επιτροπή των Περιφερειών ζητεί επιμόνως από το Συμβούλιο και την Επιτροπή να τηρήσουν τη δέσμευση που ανέλαβαν από κοινού στις 20 Σεπτεμβρίου 1993 και να ανταποκριθούν εμπράκτως στις εγκριθείσες υποχρεώσεις:

- «να υιοθετήσουν, για τους τομείς της παραγωγής των οποίων οι οργανώσεις αγοράς δεν έχουν ακόμη τροποποιηθεί, τις αναγκαίες διατάξεις ώστε να διασφαλίζονται τα γεωργικά εισοδήματα και η κοινοτική προτίμηση,

- να ληφθούν υπόψη στους τομείς αυτούς οι γεωργικές και χρηματοοικονομικές προϋποθέσεις και αρχές που εφαρμόσθηκαν στο σύνολο του γεωργικού τομέα.»

2. Για τούτο, η Επιτροπή των Περιφερειών καλεί την Επιτροπή και το Συμβούλιο να προτείνουν και να εφαρμόσουν συστήματα με στόχο:

- να εξασφαλίσουν μία προσαρμογή των κονδυλίων του προϋπολογισμού που προορίζονται για τη μεταρρύθμιση σε συνάρτηση με τις αρνητικές επιπτώσεις που ενδέχεται να προκληθούν από την υλοποίησή της 7

- να αποκαταστήσουν τις συνθήκες ανταγωνισμού που δεν έχουν αλλοιωθεί από τις νομισματικές διακυμάνσεις και από τις διαφορές των κοινωνικών δαπανών 7

- να υπερασπισθούν στους εταίρους τους της Παγκόσμιας Οργάνωσης Εμπορίου, ενόψει του προσεχούς γύρου διαπραγματεύσεων, τα συμφέροντα των παραγωγών της Ένωσης στην πρόσβαση, στην εσωτερική αγορά και στις εξωτερικές αγορές, κυρίως με τη λήψη δυναμικής θέσης στα ζητήματα που αφορούν το κοινωνικό ντάμπινγκ 7

- να εκτιμήσουν με τη μέγιστη δυνατή προσοχή τις άμεσες και έμμεσες συνέπειες των εμπορικών συμφωνιών με τις τρίτες χώρες, κυρίως από απόψεως τόννων και χρονοδιαγραμμάτων εισαγωγών και ειδικότερα να λάβουν υπόψη τους στόχους των ιδρυτικών συνθηκών της Ένωσης με τη διενέργεια σφαιρικών αναλύσεων πριν από τα σχέδια διμερών συμφωνιών ή από την ανανέωσή τους 7

- να αναθεωρήσουν τους τρόπους υπολογισμού των τιμών εισόδου λαμβάνοντας υπόψη το κόστος διοχέτευσης στην αγορά και το κόστος παραγωγής και να εφαρμόσουν κατά γράμμα τη ρύθμιση αυτή 7

- να καταρτίσουν χωρίς καθυστέρηση τον κανονισμό εφαρμογής που αφορά τα επίπεδα όγκων και τιμών ενεργοποιώντας την ειδική ρήτρα διασφάλισης 7

- να αρχίσουν, το συντομότερο δυνατόν, ουσιαστικές συνεννοήσεις προκειμένου να μελετηθούν, πριν από κάθε υπόθεση συμφωνίας ελεύθερων ανταλλαγών, οι συνέπειες μιας πρόσθετης απελευθέρωσης, ο εντοπισμός των συνεπειών αυτών και τα ενδεχομένως διαθέσιμα διορθωτικά μέσα.

3. Η Επιτροπή των Περιφερειών θεωρεί ότι η συγχρηματοδότηση θα μπορούσε, στο πλαίσιο επίσης της ΕΓΤΠΕ-τμήμα εγγυήσεων, να αποτελέσει χρήσιμο μέσο, προκειμένου να διασφαλισθεί η αποτελεσματική και υπεύθυνη χρησιμοποίηση των κεφαλαίων, χωρίς να τίθεται σε αμφισβήτηση η αρχή της χρηματοοικονομικής αλληλεγγύης. Με την προσφυγή στη δημόσια συγχρηματοδότηση για τον σχηματισμό του λειτουργικού κεφαλαίου των οργανώσεων των παραγωγών, δίδεται η δυνατότητα ελαστικής αντιδράσεως έναντι των συγκυριακών και περιφερειακών διακυμάνσεων της παραγωγής και παράλληλα η δυνατότητα καλύτερης προσαρμογής της παραγωγής στην ισορροπία της αγοράς με βάση την εγγύηση των τιμών.

Η Επιτροπή των Περιφερειών κρίνει απαραίτητο να διατηρήσει τη δυνατότητα να συμπεριλαμβάνει κατά περίπτωση, προκειμένου να αποφευχθούν σοβαρές διαταραχές της αγοράς, τα προϊόντα εκείνα που είναι ιδιαιτέρως ευαίσθητα στο επίπεδο της περιφερειακής οικονομίας. Τα μέτρα αυτά θα πρέπει να περιορισθούν ως προς τη διάρκεια και τη σημασία.

Η Επιτροπή των Περιφερειών τονίζει ακόμη το παράλογο της απαίτησης που θέλει τους παραγωγούς και τα κράτη μέλη να υφίστανται μεγάλο μέρος των εξόδων παρέμβασης. Αυτή η απαίτηση θα οδηγήσει σε μία κατάσταση σαφώς δυσμενή για τα κράτη και τις περιοχές που έχουν ασθενέστερο οικονομικό δυναμικό, κυρίως όσα βρίσκονται στο Νότο της Ευρώπης ή για τις περιοχές στις οποίες δεν γίνεται πολύ αισθητή η παρουσία των οργανώσεων παραγωγών και στις οποίες, σύμφωνα με μία κοινωνικοοικονομική ανάλυση, οι δαπάνες παρέμβασης αναλαμβάνονται πλήρως από την ΕΓΤΠΕ-τμήμα εγγυήσεων κατά τη διάρκεια μιας μεταβατικής περιόδου.

Επιπλέον, η πρόταση για μείωση των τιμών απόσυρσης, σε συνδυασμό με τη μείωση των ποσοτήτων που θα μπορούσαν να έχουν πρόσβαση στις αποσύρσεις έρχεται σε αντίφαση με την αναγνώριση από την ίδια την Επιτροπή, της αναγκαιότητας ελαφρών συγκυριακών πλεονασμάτων για την σταθερότητα της αγοράς των οπωροκηπευτικών. Η Επιτροπή θα πρέπει να προβλέψει την εγκατάσταση των απαραίτητων μηχανισμών προκειμένου το κατώφλιο του λειτουργικού κεφαλαίου που προβλέπεται από την πρόταση κανονισμού, να μην καταστεί μία άκαμπτη προϋπόθεση όσον αφορά την απορρόφηση των έκτακτων συγκυριακών πλεονασμάτων που θα μπορούσαν να εμφανισθούν κατά τη διάρκεια ενός οικονομικού έτους και να συμβάλει έτσι στη δέουσα διαχείριση της αγοράς.

Η Επιτροπή των Περιφερειών θεωρεί απαραίτητο να διατηρήσει τη δυνατότητα να συμπεριλάβει ανάλογα με την περίπτωση στα προϊόντα που θα τύχουν παρέμβασης, τα προϊόντα εκείνα που είναι αντιπροσωπευτικά των παραδοσιακών ζωνών παραγωγής.

4. Η Επιτροπή των Περιφερειών εύχεται να συμπληρώσει η Επιτροπή τις προτάσεις της σχετικά με την ανάπτυξη ενός αποτελεσματικού μηχανισμού που θα επιτρέπει την απόκτηση στοιχείων για την αγορά. Η εισαγωγή λειτουργικών προγραμμάτων δεν θα πρέπει να καταλήξει σε παρεμβολές στη διαρθρωτική πολιτική και στα συνοδευτικά μέτρα της αναθεώρησης της PAC.

5. Η Επιτροπή των Περιφερειών, εφιστά με επιμονή, την προσοχή του Συμβουλίου και της Επιτροπής πάνω στις επιπτώσεις τέτοιων μέτρων αναφορικά με την απασχόληση, τις επενδύσεις, τη διάρθρωση των εκμεταλλεύσεων και των επιχειρήσεων με ισχυρή διασύνδεση στις περιφερειακές οικονομίες. Η Επιτροπή των Περιφερειών της Ευρώπης υπενθυμίζει εξ άλλου ότι, πέρα από την ποικιλία αρμοδιοτήτων των Περιφερειών, το ισχνό ποσό των δημοσιονομικών μέσων των περιφερειών δεν τους επιτρέπει να παρέμβουν αποτελεσματικά σε καταστάσεις κρίσης και είναι αυτές που θα πρέπει να βολιδοσκοπούνται πρώτα λόγω της εγγύτητάς τους με τους πολίτες, με τα σχέδιά τους και με τις δυσκολίες που αυτοί συναντούν.

Η οικονομική και κοινωνική συνοχή, καθημερινή και άμεση πραγματικότητα για τις Περιφέρειες, θα μπορούσε να καταστεί προβληματικότερη, εάν θεσπιζόταν μια Κοινή Οργάνωση Αγοράς η οποία θα επέτρεπε τις εισαγωγές σε πρακτικές ντάμπιγκ, και η οποία προοθώντας την αυτοχρηματοδότηση παραγωγών με σημαντικώς αποδυναμωμένα οικονομικά μέσα, εξ αιτίας των διαδοχικών κρίσεων που η ενιαία αγορά μπορεί να μεταδώσει σε όλες τις ζώνες παραγωγής.

6. Η Επιτροπή των Περιφερειών, ευνοϊκά διακείμενη προς την ενίσχυση της αίσθησης ευθύνης των παραγωγών, σημειώνει με ικανοποίηση τις προτάσεις όσον αφορά την οικονομική οργάνωση, και υπογραμμίζει ότι η αρχή της ενθάρρυνσης αυτών για να προσανατολίσουν την παραγωγή τους προς την κατεύθυνση των αναγκών της αγοράς και την εξέλιξη της ζήτησης, απαιτεί μέσα που να προσαρμόζονται στη διαφορετικότητά τους. Προς το σκοπό αυτό, θα πρέπει να προβλεφθούν μέτρα με ισχυρά κίνητρα ώστε να επιτρέψουν την ανάδειξη μιας οργάνωσης παραγωγών σε επίπεδο ομοειδών ζωνών παραγωγής όσον αφορά το έδαφος και το κλίμα. Θα πρέπει επίσης να αφεθεί στους παραγωγούς η δυνατότητα της διπλής ένταξης για τα νωπά προϊόντα και για τα προϊόντα που προορίζονται για μεταποίηση.

Στον τομέα των οπωρολαχανικών, οι οργανώσεις των παραγωγών αποτελούν καίριο στοιχείο για τη δέουσα διαχείριση της προσφοράς.

Τέλος, εναπόκειται στα κράτη μέλη να καθορίσουν τις ελάχιστες οικονομικές διαστάσεις (αριθμός παραγωγών και όγκος εμπορευματοποίησης) τις οποίες πρέπει να διαθέτουν οι οργανώσεις των παραγωγών για να αναγνωρισθούν ως τέτοιες στο πλαίσιο της νέας κοινής οργάνωσης των αγορών. Το ίδιο ισχύει και για τις προδιαγραφές που απαιτούνται κατά τον δημοκρατικό έλεγχο που ασκείται στις οργανώσεις των παραγωγών από τους παραγωγικούς συνεταιρισμούς.

Η Επιτροπή των Περιφερειών κρίνει θετικά το ρόλο της μεταποιητικής βιομηχανίας εσπεριδοειδών, διότι επιφέρει ισορροπία στην αγορά νωπών προϊόντων και ταυτοχρόνως εξασφαλίζει στην κοινοτική βιομηχανία χυμών φρούτων τον εφοδιασμό της σε πρώτες ύλες υπό τις καλύτερες συνθήκες για να μπορεί να ανταγωνίζεται τους μεγάλους παραγωγούς εκτός Ευρωπαϊκής Κοινότητας. Κατά συνέπεια, η ΕΤΠ καλεί επιμόνως την Επιτροπή να διατηρήσει τον προϋπολογισμό που προορίζεται για την μεταποίηση των εσπεριδοειδών.

Πάντως, εφιστά την προσοχή στο ζήτημα σχετικά με την αποκλειστικότητα σύναψης συμβολαίων, στη μεταποιητική βιομηχανία, ανάμεσα στον τομέα μεταποίησης και τις Οργανώσεις των Παραγωγών. Πρόκειται για ένα αποδεκτό μέτρο μεσοπρόθεσμα, το οποίο όμως σίγουρα θα προκαλέσει αμέσως σοβαρά προβλήματα προσαρμογής στα Κράτη και τις Περιοχές, που αντιμετωπίζουν καθυστερήσεις στη διάρθρωση των Οργανώσεων των Παραγωγών. Γεγονός που δείχνει την αναγκαιότητα να καθοριστεί μία κατάλληλη μεταβατική περίοδος.

Η λήψη υπ' όψη των ειδικών συνθηκών παραγωγής τοπικής και περιφερειακής σπουδαιότητας συνιστά πρόοδο που ανταποκρίνεται στις προσδοκίες πολυάριθμων οργανώσεων παραγωγών και του μεταποιητικού τομέα. Για το λόγο αυτό πρέπει να μελετηθεί συστηματικώς η περίπτωση της παραγωγής των ειδών αυτών και οι κοινωνικοοικονομικοί αντίκτυποι της μεταρρύθμισης σε κάθε εξεταζόμενη περιοχή.

Από την άλλη πλευρά, η πρόταση που στοχεύει να αντικαταστήσει τις πάγιες ποσοστώσεις με μεταβλητές ποσοστώσεις στη μεταποιητική βιομηχανία, θα προκαλέσει αυθαίρετα σοβαρά προβλήματα, ευνοώντας συνεπώς ορισμένα Κράτη Μέλη σε βάρος άλλων. Παραδεχόμενοι την ανάγκη να γίνει προσαρμοστικό το υφιστάμενο σύστημα ποσοστώσεων, αυτό θα πρέπει να γίνει στα Κράτη Μέλη μέσω της μεταφοράς ανάμεσα στα διάφορα προϊόντα με βάση τη ντομάτα, διατηρώντας συγχρόνως ως σημείο αναφοράς τις γενικές ποσοστώσεις που ισχύουν σήμερα.

Προκειμένου να είναι εγγυημένες οι πωλήσεις των περιφερειακών προϊόντων, είναι απαραίτητο τα Κράτη Μέλη, όταν θα καθορίζουν τα κριτήρια αναγνώρισης σχετικά με ήδη υπάρχουσες ή μελλοντικές οργανώσεις παραγωγών, να λάβουν υπόψη τους τα συγκεκριμένα περιφερειακά δεδομένα.

Ωσαύτως, οι προτάσεις που αφορούν τις διεπαγγελματικές οργανώσεις και συμφωνίες ανοίγουν δυνατότητες που θα είναι ικανές να αξιοποιήσουν τις προσπάθειες που γίνονται από τους παραγωγούς της Ένωσης αναφορικά με την ποιότητα και το σεβασμό στο περιβάλλον. Είναι λυπηρό που με την ευκαιρία αυτή, η πρόταση κανονισμού δεν διευκρινίζει τους κανόνες για το σύνολο των εμπλεκομένων στο κύκλωμα, ιδιαίτερα το εμπόριο και τα δίκτυα διανομής μεγάλης κλίμακας.

Σε ό,τι αφορά τις οργανώσεις παραγωγών οπωροκηπευτικών, θα πρέπει να προβλεφθεί μία εξαετής περίοδος προσαρμογής, η εφαρμογή της οποίας θα επεκταθεί σε όλες τις δράσεις που προβλέπονται από τη μεταρρύθμιση.

7. Η Επιτροπή των Περιφερειών, χωρίς να θέτει σε αμφισβήτηση τις προτάσεις όσον αφορά τη θέσπιση προτύπων, εύχεται εντούτοις η προσπάθεια απλοποίησης και διαφάνειας να συνεχισθεί, αφενός, για να περιορισθεί στο μέγιστο βαθμό το υπερβολικό κόστος των παραγωγών της Ενωσης, και, αφετέρου, οι ευρωπαίοι καταναλωτές να έχουν ευχερή και μόνιμη πρόσβαση στη σχετική πληροφόρηση.

8. Η Επιτροπή των Περιφερειών ενώ επικροτεί τη σκοπιμότητα ενός προσαρμοστικού και αποτελεσματικού μηχανισμού ελέγχου, υπογραμμίζει ωστόσο ότι οι έλεγχοι πρέπει να θεσπισθούν σε όλη την επικράτεια της Ένωσης με βάση ίδια κριτήρια και να διενεργούνται τόσο για τις κοινοτικές εισαγωγές όσο και για τις κοινοτικές παραγωγές.

Στο πλαίσιο της αναθεώρησης της διαδικασίας ελέγχου των λογαριασμών, η καινούρια έκδοση του κανονισμού (ΕΟΚ) αριθ. 729/70 περιλαμβάνει τις ιδιαίτερες διεκδικήσεις έναντι των οργανισμών πληρωτών και την εφαρμογή «γραφείων βεβαιώσεων» στα Κράτη Μέλη. Αυτό το γεγονός αυξάνει αισθητά την εγγύηση της χρήσης των μέσων σύμφωνα με το κοινοτικό δίκαιο. Συνεπώς δεν φαίνεται απαραίτητο να προβλεφθούν συμπληρωματικές διατάξεις στο πλαίσιο ειδικών κοινοτικών νομικών κανονιστικών διατάξεων που θα αναφέρονται στην οργάνωση της αγοράς. Η Επιτροπή των Περιφερειών αρνείται όλες τις παρεμβάσεις της Κοινότητας που υπερβαίνουν τη διαδικασία ελέγχου των λογαριασμών και παρεμβάλλονται στις εθνικές αρμοδιότητες και τη διοικητική αυτονομία των περιοχών.

9. Η Επιτροπή των Περιφερειών δεσμεύει την Επιτροπή και το Συμβούλιο να μην υποτιμήσουν το εύθραυστο των ισορροπιών όσον αφορά την άμεση και έμμεση απασχόληση, τη χωροταξία περιβάλλοντος, την προστασία των φυσικών τοπίων και των τοποθεσιών, των πολιτιστικών στοιχείων τα οποία υποστηρίζουν οι εν λόγω τομείς. Γι' αυτό το λόγο, η Επιτροπή των Περιφερειών ζητά ρητώς από το Συμβούλιο και την Επιτροπή να φέρουν ξανά τις υφιστάμενες δυνατότητες επικουρικότητας στο πλαίσιο του κανονισμού (ΕΟΚ) αριθ. 2078/92 (σχετικά με τις μεθόδους γεωργικής παραγωγής που σέβονται το περιβάλλον και τον χώρο φυσικής ζωής) στοχεύοντας συγχρόνως να ενθαρρύνει τις μεθόδους εκμετάλλευσης που σέβονται το περιβάλλον και τη χωροταξία του χώρου πέρα από τον όρο της τωρινής υπαίθρου. Ζητά επίσης από αυτά να παραιτηθούν απ' ό,τι θα μπορούσε να απειλήσει τα πρότυπα που έχουν επιτευχθεί έως τώρα στα περιφερειακά προγράμματα.

Η προβλεπόμενη αναθεώρηση αυτού του κανονισμού θα πρέπει να εκπονηθεί έτσι ώστε να μπορεί να διευθετήσει την πολιτική για το γεωργικό περιβάλλον σε αυτόνομο και στέρεο οικοδόμημα.

Βρυξέλλες, 18 Ιανουαρίου 1996.

Ο Πρόεδρος της Επιτροπής των Περιφερειών

Jacques BLANC